Na osnovu člana 24, a u vezi člana 28 Zakona o procjeni uticaja na životnu sredinu („Sl. list CG“, br. 75/18), Sekretarijat za planiranje prostora i održivi razvoj Glavnog grada Podgorica

OBAVJEŠTAVA

zainteresovanu javnost

da je nosiocu projekta, „Master inženjering“ d.o.o., iz Podgorice, donijeto Rješenje broj: UP.08-353/19-757 od 02. decembra 2019. godine, kojim je data saglasnost na Elaborat procjene uticaja za izgradnju objekta stanovanja sa djelatnostima, na urbanističkim parcelama broj 5e, 5f, 5g, 5h i 5i, u zahvatu DUP-a ''Univerzitetski centar'' – izmjene i dopune, u Podgorici.

Uvid u navedenu odluku može se izvršiti u prostorijama Sekretarijata, ulica Vuka Karadžića 41, kancelarija 2, u vremenu od 12 h-15 h, u vremenskom okviru od petnaest (15) dana od dana objavljivanja obavještenja.